BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 191
zo 7. novembra 2007

k Návrhu na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku

Číslo materiálu:	SEOPMVL-36-36/2007-PMKM	ÚV-20483/2007-KBR	
Predkladateľ:	minister obrany SR	

Bezpečnostná rada 

I. súhlasí 
s návrhom na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku;

II. ukladá

ministrovi obrany
predložiť návrh na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku na rokovanie vlády Slovenskej republiky;
Termín: do 14 dní po prerokovaní v Bezpečnostnej rade Slovenskej republiky

III. odporúča 

vláde SR
súhlasiť s návrhom na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku.